તેમણે શરૂઆતમાં ઘર ખરીદવા માટે રોકાણ કર્યું હતું અને અત્યારે તેઓ આ ઘરમાં જ રહે છે. તેની કિંમત વધી છે અને આથી સેઠી કપલ બેન્ક દ્વારા ઓફર કરવામાં આવલી હોમ ઇક્વિટી લોન ઓફર્સથી આકર્ષાઈ ગયા છે. આવી લોન માટે બેન્ક ઓછા વ્યાજદર, લાંબો સમયગાળો અને નજીવા માસિક હપ્તાની ઓફર કરે છે. બંને જણા માને છે કે, કેટલાક ટાર્ગેટ અને જવાબદારીઓ પૂરી કરવા માટે ઘરનો ઉપયોગ કરવો જોઈએ. આ વિકલ્પ અપનાવતાં પહેલાં તેમણે શું ધ્યાનમાં રાખવું જોઈએ તે સમજીએ.